በጤና ተቋማት የሚሰሩ 65 ባለሙያዎች ቫይረሱ እንደተገኘባቸው ሚኒስትሯ አስታወቁ
አዲስ አበባ፦ በኢትዮጵያ እስካሁን 49 የጤና ባለሙያዎችና 16 ድጋፍ ሰጪ ሠራተኞች የኮሮና ቫይረስ እንደተገኘባቸው የጤና ሚኒስትሯ ዶክተር ሊያ ታደሰ ገለጹ።
ሚኒስትሯ ትናንት እንዳስታወቁት፤ እስካሁን 49 የሕክምና ባለሙያዎችና 16 ድጋፍ ሰጪ ሠራተኞች ቫይረሱ ተገኝቶባቸው ክትትል እያደረጉ ነው። ባለሙያዎቹ በአብዛኛው በአዲስ አበባ ከተማ በሚገኙ የጤና ተቋማት የሚሰሩ ናቸው።
መንግሥት የጤና ተቋማት ሠራተኞችን ተጋላጭነት ለመቀነስ ከሚያደርገው ሥራ በተጨማሪ ኅብረተሰቡ ራሱን በመጠበቅ የባለሙያዎቹን ጫና እንዲቀንስም ጠይቀዋል።
ከዚህ ጋር ተያይዞ በተለይ ማህበረሰቡ የቫይ ረሱን ስርጭት የሚመጥን ጥንቃቄ አለማድረጉ እንደሚ ያሳስባቸው ተናግረዋል።
“ጥንቃቄ የምናደርገው የጸጥታ አካላት ወይም የጤና ባለሙያዎችን ትዕዛዝ ለማክበር ሳይሆን፤ ለራሳችንና ለምንወዳቸው ወገኖቻችን ብለን መሆን አለበት” ሲሉም ምክራቸውን አስተላልፈዋል።
የጤና ባለሙያዎችና የጤና ተቋማት ሠራተኞች የቫይረሱን ስርጭት ለመግታት እያደረጉት ላለው ተጋድሎም ምስጋና አቅርበዋል።አዲስ ዘመን ግንቦት 27/2012በጋዜጣው ሪፖርተር